recursal/SuperWikiNEXT-32B huggingface dataset:
**ויקטור אפנסייב** (ברוסית: **Виктор Михайлович Афанасьев**; ‏‏נולד ב־31 בדצמבר 1948) הוא קוסמונאוט סובייטי ורוסי שטס ב-4 משימות חלל כמפקד צוות לתחנת החלל מיר ולתחנת החלל הבין-לאומית.

ביוגרפיה
--------

ויקטור אפנסייב נולד בבריאנסק למשפחת פועל. בשנת 1966 הוא גויס לצבא ברית המועצות ועבר קורס טיס. בשנים 1970–1976 הוא היה טייס ביחידת חיל האוויר הסובייטי שהוצבה בגרמניה המזרחית. בשנת 1976 הוא נשלח לקורס הסבה למטוס "סוחוי Su-7" ו-"סוחוי Su-17". הוא שירת כטייס ניסוי. בשנת 1980 הוא סיים לימודי הנדסת אווירונאוטיקה באוניברסיטה.

בשנת 1985 אפנסייב נכלל ביחידת הקוסמונאוטים והחל הכנות לטיסות במסגרת מעבורת החלל בוראן. תוכנית זו בוטלה והוא עבר להכנות לטיסות לתחנת החלל מיר.

בשנת 1990 אפנסייב שוגר לחלל כמפקד בטיסה סויוז TM-11. החללית התחברה בהצלחה לתחנת החלל מיר וצוות החל בביצוע מחקרים כמשלחת מס' 8. במהלך שהייה בתחנת החלל אפנסייב ביצע פעילות חוץ רכבית 4 פעמים. הוא חזר לאחר 175 ימים.

בשנת 1994 הוא ביצע טיסה בחללית סויוז TM-18 כמפקד צוות. הם התבחרו לתחנת החלל מיר בה כבר פעלה משלחת מס' 14. לאחר ביצוע חפיפה היא עדבה את תחנת החלל ומשלחת מס' 15 בפיקוד אפנסייה החלה את פעילותה. אפנסייב חזר לכדור הארץ לאחר 182 ימים.

בשנת 1999 אפנסייב היה מפקד צוות של סויוז TM-29. במהלך טיסה זו הוא 3 פעמים ביצע פעילות חוץ רכבית ושהה בחלל 188 ימים. הוא חזר לכדור הארץ בחללית סויוז TM-28 ביחד עם איוואן בלה.

עד לשנת 2001 אפנסייב היה מפקד צוות של סויוז TM-33 לתחנת החלל הבין-לאומית. הוא חזר לכדור הארץ לאחר 8 ימים.

החל משנת 1998 אפנסייב היה סגן מפקד יחידת הקוסמונאוטים. הוא סיים את השירות בשנת 2006 ויצא לגמלאות. הוא מתגורר בעיר הכוכבים.

קישורים חיצוניים
----------------

ויקישיתוף מדיה וקבצים בנושא **ויקטור אפנסייב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה (ברוסית)
* ביוגרפיה מפורטת (ברוסית)
**גדעון (ג'דעאן) עבאס** (נולד ב-21 בפברואר 1938) הוא קצין צה"ל דרוזי-ישראלי במילואים בדרגת אלוף-משנה. פיקד על חטיבה 406.

ביוגרפיה
--------

עבאס נולד וגדל בפקיעין, בנם של נג'יב ותמימה. הוא היה מראשוני הצופים הדרוזים והדריך בתנועה. סיים את לימודי התיכון בראמה ואחר כך למד בסמינר למורים ביפו.

במאי 1960 התגייס לצה"ל, לאחר טירונות בבה"ד 4 שובץ ביחידה 299 בגוש באר שבע. יצא לקורס מ"כים ושירת בגדוד 17 (גדוד אריות הגולן) של חטיבת גולני, לאחר מכן עבר קורס סיירים וקורס קציני חי"ר. לאחר קורס קצינים שירת כמפקד יחידת הסיורים של יחידה 299. שימש מדריך, קצין הדרכה וסגן מפקד בסיס האימונים גבעת אולגה. ב-1967 מונה למפקד קורס מ"כים בבה"ד 4, ב-1968 מונה למפקד פלוגת סיור בערבה. ב-1969 מונה לקצין הדרכה בחטיבה 300 וב-1971 למפקד הסיירת הדרוזית בחצי האי סיני. ב-1973 מונה לקצין אג"ם של חטיבה 300. לאחר מכן פיקד על גדוד המילואים של החטיבה. פיקד על בא"פ אליקים של פיקוד הצפון. ב-1978 מונה לסגן מפקד עוצבת חירם. ב-1979 מונה לסגן מפקד חטיבה 422. בשנים 1982 עד 1985 פיקד על חטיבה 406. עבאס היה הדרוזי הראשון שסיים לימודים בהמכללה לפיקוד ולמטה ובקורס מח"טים.

עבאס למד מינהל ושיווק בטכניון. לאחר שחרורו מונה ב-1986 ליועצו לענייני המגזר הדרוזי והערבי של שר העבודה והרווחה משה קצב, הוא המשיך כיועץ במשרד במשך 18 שנים. לקראת הבחירות לכנסת השתים עשרה ב-1988 התמודד בבחירות המקדימות של מרכז הליכוד, אך לא נבחר לרשימה. כמו כן שימש דובר עמותת הקצינים הדרוזים.

גם בנו, ענאן, הגיע לדרגת אלוף משנה. בנו של ענאן, רב-סרן ג'מאל עבאס, נהרג במלחמת חרבות ברזל בצפון רצועת עזה בעת שהיה מ"פ בגדוד 101 של חטיבת הצנחנים.

קישורים חיצוניים
----------------

* אל"ם במיל' גדעון עבאס

הערות שוליים
------------

1. ↑  שירות התעסוקה בנגב, מעריב, 27 במרץ 1988
2. ↑  משרד העבודה והרווחה למען הדרוזים בישראל, מעריב, 1 באוקטובר 1990
3. ↑  המתמודדים, מעריב, 28 ביוני 1988

| מפקדי בא"פ אליקים  |
| --- |
| 

|  |
| --- |
| גדעון עבאס • יצחק זמיר • עמוס קוצר • צבי פולג • גבי אופיר • רביד שלמה • עדי אדירי • אלישע ילין • מירון ענבר • עופר כרמל • אליעזר רוזנבאום • ניצן נוריאל • צבי ברקאי • שמואל זכאי • שמואל אביבי • משה נידם • יואלי אור • ליאור ליפשיץ • אופק בוכריס • מרדכי כהנא • גיא הלוי • אילן דיקשטיין • יעקב ולר • שי בן ישי • ישראל פרידלר • גיל ורנר |

 |
**אלכס האג אנדרסן** (בדנית: **Alex Høgh Andersen**;‏ 20 במאי 1994) הוא שחקן וצלם דני. הוא ידוע בעיקר בזכות תפקידו של איבר חסר העצמות בסדרת הטלוויזיה הדרמטית ההיסטורית "ויקינגים".

ביוגרפיה
--------

נולד וגדל בעיירה קטנה מדרום-מערב לקופנהגן, אנדרסן גילה את אהבתו למשחק בזמן שלמד דרמה בבית הספר. שם למד את היסודות של משחק, כולל המשמעת, המיקוד ועבודת הצוות הדרושים כדי להצליח בעסק. אנדרסן השתתף בהצגות רבות בעלות אוריינטציה מוזיקלית והיה לו מזל לצבור ניסיון רב עם הרבה תפקידים גדולים. כמו עמיתיו, הוא החל לאודישנים לתפקידי קולנוע. בגיל 17 אנדרסן הבין את ההבדל בין הופעות חיות למשחק מול מצלמה. זה עודד אותו להמשיך בלימודי קולנוע ומדיה באוניברסיטת קופנהגן.

אנדרסן עסק גם בצילום. בהתחשב בעצמו כאדם בעל חזות אופקית, הוא ממשיך ללמוד יותר ויותר על מצלמות בגלל הניסיון שלו לצלם ולביים סרטים קצרים. בנוסף, הוא למד ריקודים, שירה, ספורט, גידור ופעלולים.

2017–2018; פרסומות לרשת DISH כדמותו "ויקינג" בדמותו "איבר" עם הציטוט המסיים של: "או לאן שהאלים עשויים לקחת אותך."

פילמוגרפיה
----------

### סרטים

| שנה | סרט | תפקיד | הערות |
| --- | --- | --- | --- |
| 2014 | 6 גיבורים | הירו חמדה | דיבוב; גרסה דנית |
| 2015 | *מלחמה* | אנדרס הולם |  |
| 2019 | הדרקון הראשון שלי: העולם הנסתר | ארת | דיבוב; גרסה דנית |
| 2021 | הצל שבעיניי | פרדריק | סרט של נטפליקס |

### טלוויזיה

| שנה | כותרת | תפקיד | הערות |
| --- | --- | --- | --- |
| 2012 | *מבחוץ* | ויקטור | תפקיד ראשי; סדרות קטנות |
| 2013 | *טווילינגרן וג'ולמנדן* | ויליאם אייברסן | תפקיד ראשי |
| 2015 | *גבעת הדנסטד* | פלוטה צל | פרק: "קאנטינדימן" |
| 2016 – 2018 | *ויקינגים* | איבר חסר העצמות | תפקיד ראשי (עונות 6-4); 31 פרקים |

### תיאטרון

| שנה | כותרת | תפקיד | הערות |
| --- | --- | --- | --- |
| 2010 | *Sværdet i Stenen* | ארתור פנדרגון | תפקיד ראשי |

קישורים חיצוניים
----------------

* 

* אתר האינטרנט הרשמי של אלכס אנדרסן

ויקישיתוף מדיה וקבצים בנושא **אלכס אנדרסן** בוויקישיתוף
* אלכס אנדרסן, ברשת החברתית אקס (טוויטר)
* אלכס אנדרסן, ברשת החברתית אינסטגרם
* אלכס אנדרסן, במסד הנתונים הקולנועיים IMDb (באנגלית)
* אלכס אנדרסן, באתר AllMovie (באנגלית)
* אלכס אנדרסן, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2018135127
* SUDOC: 254575404
* VIAF: 64153953251805561732
* WorldCat: lccn-no2018135127

 |
**מכון פומפיליאן** (ברומנית:**Institutul Pompilian**) היה בית ספר לאומנויות המיועד לבנות, בבוקרשט, רומניה.

בית הספר נוסד על ידי המתמטיקאית קונסטנצה פומפיליאן יחד עם אביה, הפרופסור לציור ואדריכל גאורגה פומפיליאן, שבנה את המקום על חלקת קרקע שהייתה שייכת לו. בית הספר התנהל, מספטמבר 1896, בבניין בן שתי קומות הממוקם בדרך ראחובה והגיע עד רחוב אנטים, בבוקרשט. בית הספר נועד להכיל 12 כיתות והיו בו אולמות, חדרי שינה, מגרש ספורט ובית תפילה. חלק מהתלמידות שהו בפנימיה של בית הספר וחלק קיבלו שרותי פנימייה חלקיים. ארבעת הכיתות ללימוד יסודי היו מעורבות, אך הכיתות הגבוהות יותר היו על טהרת הבנות. הלימודים נערכו בצרפתית. לאחר שהשלטון ברומניה עבר לידי המפלגה הקומוניסטית הרומנית בית הספר הולאם ובהמשך פורק הבניין.

בין המורים בבית הספר, בנוסף למנהלת ולאביה, בלטו כם הסופר אלכסנדרו טומה, ואסילה וויקולסקו, סופר ורופא, טראיאן לאלסקו, מתמטיקאי, ועוד. בין תלמידות בית הספר נמנו הציירת אולגה גרצ'אנו, הרופא פלוריקה בגדאסאר, האישה הראשונה שכיהנה כשרה ברומניה והמשוררות מריה באנוש ונינה קסיאן.

קישורים חיצוניים
----------------

* Institutul Pompilian de pe Calea Rahovei in anul 1896 (ברומנית)
* דוגמה של מדליה שהוענקה לבוגרות מכון פומפיליאן (עם כיתוב בצרפתית) (ברומנית)
* Despre Calea Rahovei (ברומנית)
* VECHEA SCOALA ROMÂNEASCA (2) (ברומנית)
המסגד הצ'צ'ני באבו גוש
מסגד אחמד חאג'י קדירוב באבו גוש
הכיתוב בכניסה למסגד: מסגד על שם הנשיא הראשון של הרפובליקה הצ'צ'נית גיבור רוסיה אחמד חאג'י קאדירוב 2013 יחי הצדק
**מסגד אחמד חאגי' קדירוב** שבאבו גוש הוא המסגד השני בגודלו בישראל, לאחר מסגד אל-אקצא. המסגד נבנה בסיוע ממשלת צ'צ'ניה תחת הנהגתו של רמזן קדירוב, שראה בהקמה המשותפת של המסגד הזדמנות היסטורית לחדש את הקשרים בין הצ'צ'נים לבין תושבי אבו גוש, שנותקו 500 שנה קודם לכן. המסגד נחנך בשנת 2014 ונקרא על שם אחמד קדירוב, והוא מכונה גם המסגד הצ'צ'ני.

מבנה
----

המסגד נחשב לאחד המסגדים המפוארים בישראל, ומשתרע על פני 4,000 מטרים רבועים, כשמעליו מתנשאים ארבעה צריחים שראשיהם מוזהבים כמקובל בקווקז. המסגד מתנשא לגובה של ארבע קומות, כל אחת בת 700 מ"ר. על חלקה הפנימי של כיפתו מצוירים מאה שמות האלוהים. גומחת התפילה ובימת הדרשן עשויים שיש מצופה זהב, והרצפה מכוסה שטיחים מפוארים.

היסטוריה
--------

הקמת המסגד החלה כיוזמה פרטית של תושבי אבו גוש, אך בנייתו הופסקה ב-2010, כשנה לאחר שהחלה, מחוסר תקציב – עלותו הגיעה לכ-10 מיליון דולרים. משראתה ממשלת צ'צ'ניה שתושבי אבו גוש אינם מסוגלים לממן את הפרויקט, היא החליטה לתרום למעלה ממחצית הסכום. לטענת אנשי הממשלה הצ'צ'נית, לתושבי אבו גוש יש שורשים קדומים בארצם ובשל טענת הקרבה ביניהם ניאותה ממשלת צ'צ'ניה, הרואה בהקמת המסגד חידוש של הקשרים ההיסטוריים בין תושבי אבו גוש למולדתם, לסייע לתושבי אבו גוש בהשלמת הפרויקט.

בחודש מרץ 2014 נחנך המסגד על ידי נשיא צ'צ'ניה רמזן קדירוב ושם הרחוב שבו נמצא המסגד שונה, ועתה הוא נקרא על-שמו של נשיא צ'צ'ניה הקודם אחמד חאג'י קדירוב.

קישורים חיצוניים
----------------

ויקישיתוף מדיה וקבצים בנושא **מסגד אחמד חאג'י קדירוב באבו גוש** בוויקישיתוף
* ניר חסון, ממשלת צ'צ'ניה הפכה מסגד באבו גוש לאחד הגדולים בארץ, הארץ, 28 במאי 2013
* אתר למנויים בלבד ניר חסון, נשיא צ'צ'ניה חנך מסגד עותמאני מפואר באבו-גוש, באתר הארץ, 23 במרץ 2014.
* יותם יעקבסון, ‏הסיפור המרתק מאחורי המסגד החדש שהוקם באבו גוש, באתר גלובס, 31 ביולי 2015
* חדר החדשות - מסגד צ'צ'ני באבו גוש, 4 באפריל 2013

הערות שוליים
------------

1. 1 2 3  מיכל מרגלית, רק אל-אקצה גדול יותר: נחנך מסגד באבו גוש, באתר ynet, 24 במרץ 2014
2. 1 2 3 4  יותם יעקבסון, הסיפור המרתק מאחורי המסגד החדש שהוקם באבו גוש, באתר גלובס, ‏31.7.2015
3. ↑  המסגד הצ'צ'ני בכפר אבו גוש, באתר מינרוה - המרכז ללימודי ערבית, ‏6 בספטמבר 2018
4. ↑  ניר חסון, ממשלת צ'צ'ניה הפכה מסגד באבו גוש לאחד הגדולים בארץ, באתר הארץ, ‏28 במאי 2013
5. ↑  ניר חסון, נשיא צ'צ'ניה חנך מסגד עותמאני מפואר באבו-גוש, באתר הארץ, ‏23 במרץ 2014
**פירוש תלמיד רס"ג לדברי הימים** הוא פירוש קדמון לספר דברי הימים.

מחבר והדפסה
-----------

הפירוש נדפס לראשונה ב-1874 על ידי רפאל קירכהיים תחת השם "Ein Commentar zur Chronik aus dem 10ten Jahrhundert", עם הקדמה בגרמנית. בעקבות השימוש של המחבר בפירושי רס"ג בכמה מקרים בצורה שמראה קשר, הניח קירכהיים כי המחבר הוא תלמיד של רס"ג, וכי הוא בן המאה העשירית. 

לצד רס"ג מצוטט בספר רבי יראם המגדיאלי, רבי יהודה אבן קורייש וחכמי קירואן, דבר שהביא חוקרים אחדים לראות בו בן צפון אפריקה מסוף המאה העשירית או תחילת המאה האחת עשרה.

ערן ויזל הראה כי לחיבור קווים הדומים לפרשני אירופה המערבית: השימוש בפיוטים ותרגום ללע"ז (=לצרפתית) והכתיבה בעברית (ולא בערבית), לצד התייחסות ל"אנשי מזרח", המכוונת לאנשי ביזנטון, לצד שימוש בחיבורי המזרח ותרגומים לערבית, ורואה בו פרשן בעל השפעה מזרחית שכתב באירופה הלטינית.

שימוש והשפעה
------------

ערן ויזל מראה כי בין הפירוש ובין הפירוש המיוחס לרש"י לספר דברי הימים קיימים קשר והשפעה.

בתוספות למסכת יומא מוצע פירוש לפסוק קשה בדברי הימים, והמחבר חותם ב"ושוב מצאתי כן בפירוש דברי הימים שפירשו תלמידי רב סעדיה זצ"ל". הפירוש מופיע בפירוש זה אך גם בפירוש המיוחס לרש"י, וייתכן כי הכוונה לחיבור זה.

נטען להשפעת החיבור על פירושי רד"ק וכן על יעקב בן ראובן.

קישורים חיצוניים
----------------

* **פירוש על דברי הימים: מיוחס לאחד מתלמידי סעדיה גאון**, פרנקפורט דמיין: רפאל ב"ר שמעון קירכהיים, תרל"ד (1874)
* מיוחס לתלמיד רס"ג על דברי הימים, באתר על התורה
* ערן ויזל, הפירוש האנונימי לספר דברי הימים המיוחס לתלמיד של רס"ג: מקומו בתולדות פרשנות הפשט היהודית, **תרביץ**, עו, חוברת ג/ד, ניסן אלול תשס"ז, באתר JSTOR
* ערן ויזל, שיטת "הקשרים הדקים" המתודולוגיה הפרשנית של מחבר הפירוש המיוחס לתלמיד של רס"ג לספר דברי הימים, **Hebrew Union College Annual**, גיליון 81, באתר JSTOR

הערות שוליים
------------

1. ↑  מיוחס לתלמיד ר' סעדיה גאון לדברי הימים א ט:ג, באתר MikraotGedolot – AlHaTorah.org
2. 1 2 3  ערן ויזל, הפירוש האנונימי לספר דברי הימים המיוחס לתלמיד של רס"ג: מקומו בתולדות פרשנות הפשט היהודית, **תרביץ** עו, חוברת ג/ד, ניסן אלול תשס"ז‏, JSTOR 23605758
3. ↑  תוספות, מסכת יומא, דף ט', עמוד א', ד"ה ולא
**עוֹרֵב אָפוֹר** (שם מדעי: ***Corvus cornix***) הוא מין ציפור מסוג עורב שבמשפחת העורביים ובסדרת ציפורי השיר.

מאפיינים
--------

לעורב האפור גוף אפור, אך ראשו, רגליו וכנפיו שחורים. אורך גופו 44–51 סנטימטרים ומוטת כנפיו 84–100 סנטימטרים. הוא נפוץ במזרח ובצפון אירופה ובכל אסיה, עד ליפן. נכון לשנת 2020, עורב אפור הוא העוף הנפוץ ביותר בישראל, ונצפה מדי שנה בספירת הציפורים שנערכת כל שנה מאז 2006 בשיתוף המרכז לטיפוח ציפורי הבר בחצר הבית.

רגליו קצרות וחזקות. ישנן ארבע אצבעות ברגלו – שלוש פונות קדימה ואחת לאחור.

העורב האפור הוא אוכל-כול – פירות, זרעים, לטאות ומכרסמים קטנים, ואף גוזלי ציפורים אחרות. פעמים רבות מתגורר בקרבת האדם וניזון מאשפה ופירות רקובים. העורב נחשב לעוף בעל אינטליגנציה גבוהה, הוא בעל יכולת למידה וכן בעל יכולת ספירה מוגבלת.

העורב האפור הוא מונוגמי פעמים רבות, ולעיתים חי בלהקות. הקינים נבנים על ידי שני בני הזוג, במשך 8–10 ימים וממוקמים לרוב על עצים גבוהים, עם העדפה לאקליפטוס. הנקבה מטילה 3–4 ביצים ירקרקות, ושני בני הזוג דוגרים עליהן במשך 24–29 ימים, עד לבקיעתן.

עד לשנת 2002 נחשב העורב האפור כתת-מין של עורב נבלות, מכיוון שבאזורים בהם חיים שני המינים, הם מתרבים ביניהם. אך הצאצאים פחות מותאמים לסביבה מאשר המין הטהור, ולכן הוחלט להפריד את המינים.

בישראל מוגדר העורב האפור כמזיק, בשל הנזקים שהוא גורם לחקלאות ולמיני עופות אחרים. פקחי רשות הטבע והגנים לוכדים וממיתים אלפי עורבים כל שנה.

נכון לשנת 2020, עורב אפור היה העוף השכיח בתפוצתו בישראל; סמוך אחריו בראש רשימת המינים הנפוצים הופיעו דרור הבית, צוצלת, יונת הבית ובולבול ממושקף. מספירה שנערכה בינואר 2024 עולה שהעורב האפור הוא עדיין הציפור הנפוצה בישראל, לאחר שהופיעה ב-63.5% מהדיווחים במסגרת ספירת הציפורים השנתית.

גלריה
-----

* קריאת העורבקריאת העורב
* עורב אוכל במבה שהושלכה בפארק הירקוןעורב אוכל במבה שהושלכה בפארק הירקון
* 
* 
* 
* 
* 
* ביצי עורב אפור לצד ביצת קוקייה מצויצת (משמאל), אוסף מוזיאון טולוזביצי עורב אפור לצד ביצת קוקייה מצויצת (משמאל), אוסף מוזיאון טולוז

קישורים חיצוניים
----------------

ויקישיתוף מדיה וקבצים בנושא **עורב אפור** בוויקישיתוף
* אילנה קוריאל, הספירה השנתית: אלו 10 הציפורים הנפוצות בישראל, באתר ידיעות אחרונות, 8 באפריל 2024
* עורב אפור, באתר ITIS (באנגלית)

* עורב אפור, באתר NCBI (באנגלית)

* עורב אפור, באתר Animal Diversity Web (באנגלית)

* עורב אפור, באתר GBIF (באנגלית)

הערות שוליים
------------

1. ↑  יוצאים לספור ציפורים, באתר מדע גדול, בקטנה, ‏23 לינואר 2020
2. ↑  צפריר רינת, מדינת ישראל נגד העורב האפור, באתר הארץ, 15 במאי 2009.
3. ↑  סיכום ספירת הציפורים הגדולה 2018, באתר "המרכז לטיפוח ציפורי הבר בחצר ובגינה"
4. ↑  קוריאל, אילנה (2024-04-08). "הספירה השנתית: אלו 10 הציפורים הנפוצות בישראל". *Ynet*. נבדק ב-2024-04-08.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565419905171

 |
**אנטי אדוורד הקנן** (בפינית: **Antti Edvard Häkkänen**; נולד ב-16 בינואר 1985) הוא פוליטיקאי פיני ממפלגת הקואליציה הלאומית אשר שימש כשר המשפטים של פינלנד בין 2017 ל-2019. מאז 20 ביוני 2023 הוא משמש כשר ההגנה.

ביוגרפיה
--------

הקנן נולד ב-16 בינואר 1985 במנטהריו שבסאבו הדרומית. הוא למד משפטים באוניברסיטת הלסינקי וסיים תואר שני. הוא הצטרף למפלגת הקואליציה הלאומית, ובשנת 2009 נבחר למועצת העיר מנטהריו מטעמה. בין השנים 2011–2013 הוא שימש כמנהיג תנועת הנוער של המפלגה. שנה לאחר מכן הוא נבחר להתמודד מטעם המפלגה על מושב בפרלמנט האירופי, אולם הפסיד. בבחירות 2015 הוא נבחר לפרלמנט מטעם מחוז דרום-מזרח פינלנד.

ב-5 במאי 2017 הוא מונה לשר המשפטים בממשלתו של יוהה סיפילה. הוא סיים את תפקידו ב-6 ביוני 2019 עם פירוק ממשלתו של סיפילה. ב-20 ביוני 2023 הוא מונה לשר ההגנה בממשלתו של פטרי אורפו.

הקנן נחשב למייצג האגף השמרני-קיצוני בתוך מפלגת הקואליציה הלאומית. הוא מתנגד להגירה לפינלנד מאפריקה ומהמזרח התיכון, ותומך בהגדלתו וחיזוקו של צבא פינלנד. כמו כן הוא תומך במדיניות כלכלית ליברטריאנית.

קישורים חיצוניים
----------------

* 

* אתר האינטרנט הרשמי של אנטי הקנן (בפינית)

ויקישיתוף מדיה וקבצים בנושא **אנטי הקנן** בוויקישיתוף
* אנטי הקנן, ברשת החברתית פייסבוק
* אנטי הקנן, ברשת החברתית אקס (טוויטר)
* אנטי הקנן, ברשת החברתית אינסטגרם

הערות שוליים
------------

1. ↑  Antti Häkkänen, Kokoomukseen kasvanut.
2. ↑  Tulospalvelu | Eduskuntavaalit 2019 | Iltalehti, www.iltalehti.fi (בפינית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1319206972
* VIAF: 4563170868667122930009
* WorldCat (עם VIAF): 4563170868667122930009

 |
**ארכאנודון** (שם מדעי: ***Achaenodon***) הוא סוג נכחד של יונק מהסדרה מכפילי פרסה שהתקיים באמצע עד לסוף תקופת האאוקן באמריקה הצפונית שלפני 43 עד 39 מיליון שנה מזמננו בקירוב.

מאפיינים
--------

היונק הקדום דמה במעט לחזיר בר אך היה גדול ובעל מבנה מגושם יותר. הוא הגיע לאורך שני מטרים, לגובה של מטר בכתפיים ולמשקל מוערך של 170 עד 285 ק"ג בקירוב, מהחיות הגדולות ביותר באמריקה של האאוקן. ליונק זה היו לסתות חזקות מאוד והגולגולת הייתה עבה ושרירית ומעט נמוכה. מבנה השיניים כלל טוחנות רחבות באחורי הפה שסייעו לאכילת צמחייה, שיניים חותכות במרכז הלסת וניבים בחלק הקדמי. לעומת מכפילי הפרסה המודרניים היו לו 4 אצבעות ברגליו והרגליים היו קצרות יחסית, האחוריות ארוכות מעט יותר מהקדמיות.

לא ברור לאיזו קבוצה הוא שייך, אך מבנה הרגליים מרמזים על קירבה למכפילי הפרסה. ייתכן היה מאבותיהם של האנטלודונטיים דמויי-החזיר או לקבוצה קדומה יותר. כיום משייכים אותו לקבוצה צטנקודונטמורפה, יחד עם ההיפופוטמיים והיונקים שהתפתחו ללווייתנאים.

היונק הקדום חי באמריקה הצפונית וניזון כנראה מצמחייה. עקב גודלו הוא לא היה טרף קל, מאחר שלא היו הרבה חיות גדולות באמריקה של האאוקן. למעשה עד הופעת הארכיאותריום הוא היה מכפיל הפרסה הגדול ביותר באמריקה הצפונית.

קישורים חיצוניים
----------------

ויקישיתוף מדיה וקבצים בנושא **ארכאנודון** בוויקישיתוף
* ארכאנודון, באתר האנציקלופדיה של החיים (באנגלית)
* ארכאנודון, באתר GBIF (באנגלית)
הורות, שמן על קנבס של אדוארד פוינטר, 1984
ה**הורות** (ביוונית: **Ὧραι**) היו שלוש אלות במיתולוגיה היוונית, בנותיהן של זאוס ותמיס, כמו המוירות והחאריטות.  

בתקופה מוקדמת שויך תפקידן לטבע ושמותיהן היו "תאלו (אביב)", "אוקו (קיץ)" ו"קארפו (סתיו)" דהיינו נביטה, צמיחה ובשלות. הן היו אחראיות על התפתחות הצומח במהלך עונות השנה ונעבדו בצורה זו בעיקר באתונה, ארגוס ואולימפיה. 

מאוחר יותר, השתנה ייצוגן לאלות החוק והצדק [דרוש מקור] כבנותיה של תמיס אלת הצדק והן נקראו אונומיה (חוק), דיקי (צדק) ואירנה (שלום).

תפקידן באולימפוס היה לשמור על השערים למגורי האלים בנוסף, הן שירתו את הרה ומתוארות כמפתחות את סוסיה, כמו גם את סוסיו של הליוס, אל השמש. במקורות אחרים הן מוזכרות כבנות לווייתה של אפרודיטה, דיוניסוס, פרספונה והאל פאן.  

תיאורן הוא בדרך כלל של נשים חינניות שמחוללות כשהן מוקפות פרחים. כך, בפואמה עבודות וימים של הסיודוס, ההורה בהירת השיער מכתירה יחד עם החאריטות שפייתו את פנדורה בזר פרחים.

קישורים חיצוניים
----------------

ויקישיתוף מדיה וקבצים בנושא **הורה (מיתולוגיה)** בוויקישיתוף
* הערך על ההורות במילון המיתולוגיה הקלאסית
* הורות, באתר אנציקלופדיית ההיסטוריה העולמית (באנגלית)

הערות שוליים
------------

1. ↑  הסיודוס, תאוגוניה, 901-906
2. ↑  איליאדה, שיר חמישי, שורה 749
3. ↑  הסיודוס, עבודות וימים, שורות 74-75

| **המיתולוגיה היוונית** - **האנשת מושגים** |
| --- |
| 

|  |  |
| --- | --- |
| אדרסטאה • אפטה • ארוס • אריס • אתר • ביה • ההורות • הרמוניה • זלוס • כרטוס • המוזות • המוירות • מטיס • נומוס • ניקה • נמסיס • קריטס • תמיס • תנטוס |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14484471n (data)
* SUDOC: 078604362
* VIAF: 193866988
* WorldCat (עם VIAF): 193866988

 |
ילדים לבושים בפיג'מה
ילדה ובובה לבושות בפיג'מה
ציור של נערה לבושה בפיג'מה
סרטוט של פיג'מה
**פיג'מה** (מפרסית: پای‌جامه – "לבוש לרגל"; על פי הצעת האקדמיה ללשון העברית: **חליפת שינה**; בעברית מוכרת גם כ**נמנמת**) היא בגד שנוהגים ללבוש בזמן השינה וזמן קצר לאחריו ולפניו. בדרך כלל הפיג'מה תהיה נוחה לשינה וצבעונית.

קיימים מגוון סוגים של פיג'מות, ביניהם פיג'מות העשויות משני חלקים (חולצה ומכנסיים), פיג'מות המורכבות מחלק אחד (חלוק או כתונת לילה), ופיג'מות המכסות את כל גוף האדם, לרבות כפות הרגליים (פיג'מות אלו מיועדות לרוב לתינוקות) הנקראות גם סרבל-פיג'מה או באנגלית Onesie.

יש הנוהגים (במיוחד בקיץ) להשתמש בבגדים תחתונים כפיג'מה. אנשים רבים נוהגים לישון בחליפות טריקו שמשמשות גם לספורט.

היסטוריה
--------

מקור הפיג'מה במערב הוא מהודו משם הביאו הבריטים במאה ה-18 את הפיג'מה לארצם. בתקופה הוויקטוריאנית החלו הבריטים להשתמש בפיג'מות.

פיג'מה בתרבות
-------------

אחד הסגנונות הידועים בעבר של פיג'מות היו "פיג'מות פסים" המזכירות את הזברה. דבר זה הוביל לכתיבת השיר "מי יודע מדוע ולמה לובשת הזברה פיג'מה" של הלל עומר.

בישראל נפוץ לחשוב שהאקדמיה ללשון העברית קבעה שם נרדף בעברית לפיג'מה - "**נמנמת**". עם זאת, האקדמיה הכחישה זאת מכל וכל, והמילה פיג'מה אושרה כשמה הלועזי במילוני האקדמיה. למעוניינים בשם עברי הוצע הצירוף "**חליפת שינה**".

מסיבת פיג'מות
-------------

 ערך מורחב – **מסיבת פיג'מות**  

מכיוון שהפיג'מה היא בגד לילי, מכונה לעיתים מסיבה לילית בשם "מסיבת פיג'מות". לרוב הכוונה למסיבה של ילדים או בני נוער הנשארים ללון בביתו של עורך המסיבה. בשנים האחרונות נתקבע מנהג בגני הילדים בשבוע שלפני חג פורים כשאחד הימים נחגג כ"מסיבת פיג'מות" ועל ילדי הגן ללבוש פיג'מות ולהגיע עם חפצי השינה הקבועים שלהם.

ראו גם
------

* פרעה בפיג'מה
* הפיג'מות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פיג'מה** |
| ויקיציטוט ציטוטים בוויקיציטוט: **פיג'מה** |
| ויקישיתוף תמונות ומדיה בוויקישיתוף: **פיג'מה** |

* פיג'מה, באתר אנציקלופדיה בריטניקה (באנגלית)

הערות שוליים
------------

1. ↑  מילה זו מופיעה במילון אבן-שושן, אך מעולם לא אושרה באופן רשמי על ידי האקדמיה ללשון העברית (ראו גם כאן).
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546764405171
* GND: 4367350-8
* LCCN: sh93008067

 |
בתחום המתמטי של מערכות דינמיות, **מושך** (באנגלית: Attractor) הוא קבוצה של מצבים שאליהם מערכת נוטה להתפתח, עבור מגוון רחב של תנאי התחלה של המערכת. ערכי מערכת שמתקרבים מספיק לערכי המשיכה נשארים קרובים גם אם הם מופרעים מעט בעקבות רעש אקראי או הפרעה מכוונת.

במערכות בעלות מימד סופי, המשתנה המתפתח עשוי להיות מיוצג אלגברית כווקטור n-ממדי. המושך הוא אזור במרחב n-ממדי. במערכות פיזיקליות, n הממדים עשויים להיות, למשל, שתיים או שלוש קואורדינטות מיקום עבור כל אחת מישות פיזית אחת או יותר; במערכות כלכליות, הם עשויים להיות משתנים נפרדים כמו שיעור האינפלציה ושיעור האבטלה.

דוגמה למושך מוזר במערכת לורנץ. כתוצאה ממצב התחלתי כלשהו במערכת, קיימת התכנסות למסלולים בעלי אופי כאוטי המתווים צורה הדומה לצורת כנפי פרפר.
אם המשתנה המתפתח הוא דו או תלת־ממדי, ניתן לייצג את המושך של התהליך הדינמי בצורה גאומטרית בשנים או שלושה ממדיים. מושך יכול להיות נקודה, קבוצה סופית של נקודות, עקומה, יריעה, או אפילו קבוצה מסובכת עם מבנה פרקטלי המכונה "מושך מוזר". אם המשתנה הוא סקלרי, המושך הוא תת-קבוצה של קו המספרים האמיתי. תיאור המושכים של מערכות דינמיות כאוטיות היה אחד ההישגים של תורת הכאוס.

קישורים חיצוניים
----------------

ויקישיתוף מדיה וקבצים בנושא **מושך** בוויקישיתוף
* מושך, באתר MathWorld (באנגלית)

הערות שוליים
------------

1. ↑  Weisstein, Eric W. "Attractor". MathWorld. Retrieved 30 May 2021.
המראת האטלנטיס במשימת STS-27.
**STS-27**, היא המשימה ה-27 בתוכנית מעבורות החלל של נאס"א, והמשימה השלישית של מעבורת החלל אטלנטיס.
המטען שנשאה שייך למשרד ההגנה האמריקאי. זו הייתה המשימה השנייה בתוכנית מעבורת החלל של נאס"א אחרי אסון הצ'לנג'ר.

צוות
----

* **מפקד המשימה:** רוברט גיבסון - טיסה שלישית לחלל
* **טייס:** גיא גרדנר (Guy S. Gardner) - טיסה ראשונה לחלל
* **מומחה למשימה:** ריצ'רד מולאן (Richard Mullane) - טיסה שנייה לחלל
* **מומחה למשימה:** ג'רי רוס (Jerry L. Ross) - טיסה שנייה לחלל
* **מומחה למשימה:** ויליאם שפרד (William M. Shepherd) - טיסה ראשונה לחלל

המשימה
------

מעבורת החלל אטלנטיס, שהייתה הצעירה ביותר בצי מעבורות החלל של נאס"א, ביצעה את משימתה השלישית לחלל. משימה זו הייתה סודית בשביל משרד ההגנה האמריקאי.
במקור, תוכנן השיגור ל-1 בדצמבר 1988, אבל נדחה בגלל עננות כבדה ורוחות עזות.
השיגור התבצע במרכז החלל קנדי בכן שיגור 39-B ב-2 בדצמבר (למחרת) בשעה 9:30, לפי שעון מזרח ארצות הברית. במהלך המשימה שוחרר למסלול לוויין ריגול Lacrosse.

המעבורת נחתה ב-6 בדצמבר 1988 על מסלול נחיתה 17 בבסיס חיל האוויר האמריקאי, קליפורניה.
סה"כ המשימה נמשכה 4 ימים ו-9 שעות. לאחר המשימה, אריחי מגן החום של המעבורת נמצאו פגומים יותר מהמצב הנורמלי, לאחר הכניסה לאטמוספירה.
בנוסף, הטורבו פרופ של המנועים הראשיים נמצא מחורץ אחרי המשימה.

הנזק לאריחים
------------

כ-85 שניות לאחר ההמראה חתיכות חומר בידוד מאף מאיץ הדלק המוצק הימני התפרקו ונפלו כשהם פוגעים באריחי מגן החום בצד הימני של המעבורת והורסים את חלקם. לאחר הכניסה למסלול התבוננו פקחי הטיסה בסרטונים מההמראה וראו את חתיכות חומר הבידוד נופלות, בעקבות כך ביקשו מהצוות לבדוק את צד ימין בעזרת הזרוע הרובוטית של המעבורת אשר הכילה מצלמה. אך הרזולציה הנמוכה וטווח הזרוע לא אפשרו להעריך באופן מדויק את היקף הנזק, עם זאת בהחלט ראו שהוא קיים. אנשי הצוות שלחו את התמונות למרכז הבקרה, אך בגלל אופייה המסווג של המשימה לא השתמשו בשיטה הסטנדרטית לשליחת תמונות לשליטה קרקעית ובמקום זאת השתמשו בשיטת שידור איטית ומוצפנת. ככל הנראה עקב זאת התמונות שהגיעו לפקחים הגיעו באיכות ירודה, מה שגרם להם לחשוב שהנזק הוא "רק משחק של אור וצל". כשראה רוברט גיבסון את הנזק חשב "אנחנו הולכים למות", הוא ואחרים לא האמינו כי המעבורת תשרוד את הכניסה מחדש. עם הנחיתה, גודל הנזק הדהים את נאס"א; למעלה מ-700 אריחים פגומים צוינו ואריח אחד היה חסר.

ראו גם
------

* משימות מעבורות החלל
* אסון מעבורת החלל צ'לנג'ר
* אסון מעבורת החלל קולומביה

קישורים חיצוניים
----------------

* 

* אתר האינטרנט הרשמי של STS-27

ויקישיתוף מדיה וקבצים בנושא **STS-27** בוויקישיתוף
* דף המשימה באתר נאס"א
* תיאור המשימה
* סרטון על המשימה

הערות שוליים
------------

1. ↑  המעבורת "אטלנטיס׳ שיגרה לויין שיעקוב אחו כוחות צבא בריה"מ, חדשות, 8 בדצמבר 1988

| משימות מעבורת החלל אטלנטיס |
| --- |
| משימות | STS-51-J • STS-61-B • STS-27 •STS-30 • STS-34 • STS-36 • STS-38 • STS-37 • STS-43 • STS-44 • STS-45 • STS-46 • STS-66 • STS-71 • STS-74 • STS-76 • STS-79 • STS-81 • STS-84 • STS-86 • STS-101 • STS-106 • STS-98 • STS-104 • STS-110 • STS-112 • STS-115 • STS-117 • STS-122 • STS-125 • STS-129 • STS-132 • STS-135 |  |
**דאטאוזאורוס** (שם מדעי: ***Datousaurus***; מילולית: "לטאה גדולת-ראש", בסינית: "da tou" - "גדול-ראש" עם הסיומת הלטינית "saurus" - "לטאה/זוחל") הוא סוג של דינוזאור זאורופוד, אשר חי במשך היורה התיכון. המאובנים של הדינוזאור התגלו בסצ'ואן, סין ונקראו בידי דונג שימינג וטאנג בשנת 1984.

מדינוזאור זה נשארו שרידים חלקיים של 2 שלדים. רק לאחד מהם הייתה גולגולת והייתה בעלת מבנה עמוק וגבוה יחסית, אשר ממנה קיבל הדינוזאור את שמו. הגולגולת של השלד השני לא השתמרה.

מאפיינים
--------

הדאטאוזאורוס היה דינוזאור גדול באורך 15 מטרים מצוואר ועד זנב, שהיה קרוב לממנצ'יזאורוס, הדינוזאור בעל הצוואר הארוך ביותר. הוא היה ניזון מעלי עצים אליהם הגיע בעזרת צווארו הארוך. ככל הנראה היה זה דינוזאור שנע ביחידות, מאחר שלרוב מוצאים מאובנים של זאורופודים בקבוצות גדולות.

במבנהו דמה מעט לשונוזאורוס שנמצא באותו אזור, אך מבנה הגולגולות שלהם ואורך הצוואר היה שונה. עם החוליות הרבות של צווארו היה הדאטאוזאורוס יכול להגיע לעצים רחוקים יותר מהשונוזאורוס ובעזרת השיניים דמויי האתים היה יכול לתלוש בחוזקה ענפים. המבנה השונה שלהם גרם לירידה בתחרות ביניהם ולהתאמה לתזונה מסוגי עלים ועצים אחרים.

דינוזאורים נוספים שחיו לצידו הם: הזאורופודים אומייזאורוס ופרוטוגנתוזאורוס, האורניתופוד קסיאוזאורוס, הסטגוזאור הואיאנגוזאורוס והדינוזאור הטורף גסוזאורוס.

קישורים חיצוניים
----------------

ויקישיתוף מדיה וקבצים בנושא **דאטאוזאורוס** בוויקישיתוף
* דאטאוזאורוס, באתר GBIF (באנגלית)
**היי שקטה** הוא פזמון שכתבה רחל שפירא, הלחין יהודה פוליקר, וביצעה ריקי גל. השיר יצא לאור בשנת 1993.

רקע
---

השיר נכלל באלבומה של ריקי גל "חפש בי", שאת רוב לחניו הלחין יהודה פוליקר.

לדברי ריקי גל: "הטקסט היה בערך אצל כל הזמרות בארץ ללא לחן. הלכתי איתו ליהודה, הוא הסתכל על המילים ואמר 'רגע אחד, כבר הלחנתי את השיר הזה, אבל ריטה לא אהבה את הלחן, וכבר עשיתי מהמנגינה משהו אחר בשביל עצמי'. יהודה ראה פה הזדמנות נהדרת והוציא מאחת המגירות שלו קלטת עם לחן אחר. באופן מופלא, גם המנגינה הזאת שלו התלבשה כמו כפפה על הטקסט. אמרתי לרחל שפירא שתודיע לכל הזמרות שהשיר תפוס".

במצעדי הפזמונים
---------------

במצעד בפזמונים העברי השנתי של רשת ג' לשנת תשנ"ד (1994) דורג השיר במקום ה-31.

ביצועים נוספים
--------------

* בשנת 2004 הוציאה הזמרת עדי כהן גרסת כיסוי של השיר במסגרת התכנית כוכב נולד. ומאז ביצעה כהן עד היום בהופעותייה.
* במרץ 2018, לכבוד  יום האישה, ביצעה עדן אלנה גרסת כיסוי לשיר בדואט עם עברי לידר.

קישורים חיצוניים
----------------

* ריקי גל - היי שקטה, סרטון באתר יוטיוב (אורך: 5:06)
* מילות השיר "היי שקטה", באתר שירונט
* רחל שפירא, "היי שקטה" בפרויקט בן-יהודה
* היי שקטה, באוסף המוזיקה הישראלית

הערות שוליים
------------

1. ↑  נערת הרוק חוגגת 70: "מחשבות על המוות זה נתון קבוע", באתר ynet, 10 ביולי 2020
2. ↑  עמי פרידמן, לשיר עם המנטור: עברי לידר ועדן אלנה בדואט, באתר ynet, 8 במרץ 2018

.
**אריה ניר הוצאה לאור** נוסדה בשנת 1995.

אריה ניר (2009-1942), מייסד ההוצאה, החל את דרכו בענף הספרים בשנת 1967 והיה עורך ספרותי ומוציא לאור. במהלך שנות השמונים ושנות התשעים כיהן ניר כמו"ל וכעורך הראשי של ספריית מעריב. ניר ערך את ספריהם של אפרים קישון, יהושע בר יוסף, יורם קניוק, מנחם תלמי, חנוך ברטוב, שפרה הורן ורבים נוספים.

אריה ניר הוצאה לאור מפרסמת כשלושים ספרים בשנה. קטלוג ההוצאה כולל כשלוש-מאות ספרים. ההוצאה מוציאה לאור ספרות יפה (תרגום ומקור), ספרי מתח, ספרי עיון והדרכה במגוון רחב של תחומים, ספרי מדע פופולרי וספרי ילדים. ה"סדרה המוערת" של ההוצאה כוללת תרגומים מוערים של ספרי קלאסיקה כדוגמת "שלושה בסירה אחת", "טום סויר", "האקלברי פין", "הקוסם מארץ עוץ", "כלבם של בני בסקרוויל", "פיטר פן" ו"הרוח בערבי הנחל".

בין סופרי ההוצאה נמנים: תומאס פרידמן, מריו ליביו, סקוט טורו, ג'וזף שטיגליץ, דניס ליהיין, מיצ'יו קאקו, סטיבן פרספילד, קיט דה ואל, כריס קולפר, רפי יעקובי, שרה אנג'ל, דני קרמן, אליעזר ויצטום, ניצה אייל, טלי גבע, חוה עציוני-הלוי.

לאחר מותו של אריה ניר בשנת 2009 עברה ההוצאה לבעלות ילדיו: אבישג וינון ניר, בניהול אבישג ניר. לימים רכשה הוצאת מודן חלק מהבעלות בהוצאת אריה ניר, והוצאת מודן מפיצה ומוכרת את ספרי הוצאת אריה ניר.

קישורים חיצוניים
----------------

* אריה ניר הוצאה לאור, ברשת החברתית פייסבוק
* ספרי אריה ניר הוצאה לאור, באתר של הוצאת מודן
* אריה ניר הוצאה לאור, ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011253230605171
* VIAF: 4954165396163921520003
* WorldCat (עם VIAF): 4954165396163921520003

 |
הרב **שמעון דיין** (ה'תרע"ז - ה' בניסן ה'תשל"ה, 1917 – 17 במרץ 1975) היה רב, פוסק הלכה, דיין בבתי הדין הרבניים בדמנאת, במרקש ובקזבלנקה שבמרוקו. אחר עלותו לארץ ישראל כיהן כרב ראשי של היישוב כפר יונה.

חתימתו של הרב דיין על ספריו

ביוגרפיה
--------

שמעון דיין נולד בשנת ה'תרע"ז (1917) בכפר בני צביח במרוקו להוריו פרחה והרב אליהו. במשפחתו היה בן יחיד לצד שלוש אחיות.

מגיל צעיר למד תורה מפי רבו המובהק הרב יעקב בן חמו, שהיה גם גיסו (נשוי למרים - אחותו של הרב שמעון) ולימים נהפך להיות גם שותפו למסחר.

בשנת ה'תרפ"ה (1925), נסע לעיר ארפוד במחוז תפילאלת והחל ללמוד בישיבתו של בבא סאלי, כאשר הלה היה מכנהו 'שמעון בני'. כשחזר הרב דיין לכפרו בני צביח, נשא לאישה את סעדה טנג'י.

הרב דיין המשיך את לימודיו בעיר מרקש בישיבת הרב יעקב דהאן, והוסמך לרבנות על ידי הרבנים: ישראל אבוחצירא (בבא סאלי), מכלוף אבוחצירא, ומסעוד הכהן מחבר הספר 'פרחי כהונה'.

בשנת ה'תרצ"ט (1939) נסמך לשוחט ובודק על ידי הרב יצחק אביחצירא (בבא חאקי), ובשנת ה'תש"א (1941) על ידי ראש אבות בתי הדין של העיר מרקש, הרב חיים סירירו.

בשנת ה'תשט"ו (1955) הוסמך לדיין על ידי הרב הראשי למרוקו הרב שאול אבן דנאן, והחל לשמש בדיינות בתחילה בעיר דמנאת, לאחר מכן, בשנת ה'תש"ך (1960) בעיר מרקש ובשנת ה'תשכ"ז (1967) עבר לעיר קזבלנקה, שם שימש אב בית הדין.

עם עלותו לארץ ישראל בשנת ה'תשל"ג (1973), מונה לרב היישוב כפר יונה, אך בשל מחלה שפגעה בו נאלץ לטוס לטיפול בבית חולים בצרפת, טיפול בו נפטר בתאריך ה' בניסן ה'תשל"ה (17/03/1975).

הרב דיין נטמן בבית העלמין בהר הזיתים.

ספרו
----

שו"ת **זהב שבא** - נערך לאחר פטירתו על ידי ידידו הרב יצחק חזן – אב"ד העיר חיפה, והודפס בשנת ה'תשל"ז (1977) בירושלים.

הספר מכיל תשובות מארבעת חלקי השולחן ערוך ומהן התכתבויות עם רבני דורו כדוגמת: הרב חיים רפאל שושנה, הרב יצחק אביחצירא, הרב יצחק חזן, הרב מסעוד הכהן ועוד.

בתחילת הספר מובאות הסכמות והקדמות מאת: הרב עובדיה יוסף, הרב שלום משאש, רבו- הרב יעקב בן חמו, הרב שלמה בן חמו ועוד.

תלמידיו ומשפחתו
---------------

* הרב ד"ר יצחק דיין - בנו, רבה הראשי של ז'נבה.
* הרב משה דיין - בנו, מחבר ספרי השו"ת 'התענית בהלכה' ו-'הסומא בהלכה'.
* הרב ד"ר חיים דיין - בנו, לשעבר ראש המחלקה להנדסה ומדעי המחשב במרכז האקדמי לב.
* הרב ד"ר דוד דיין - בנו, מרצה במרכז האקדמי לב ובאוניברסיטה העברית.
* הרב שלמה בן חמו - אחיינו, רבה הראשי של קריית גת.
* הרב ד"ר רפאל דיין - בנו, ראש ועדת חריגים במערך הגיור ונציג הרב הראשי.

לקריאה נוספת
------------

**שבחי הגאון המחבר** מאת הרב שלמה בן חמו תלמידו ואחיינו של הרב שמעון דיין. הודפס בספרו: **זהב שבא**, ירושלים, התשל"ז 1977 (עמ' 25 - 95).

קישורים חיצוניים
----------------

* חכם שמעון דיין באתר החכם היומי.
* שו"ת זהב שבא באתר אוצר החכמה.
* הרב שמעון דיין באתר אור החמה.
* כרטיס קבר באתר הר הזיתים
* שמעון דיין, באתר "החכם היומי"


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007568176505171
* VIAF: 317133238
* WorldCat (עם VIAF): 317133238

 |
***Thiomargarita namibiensis*** הוא נקד גראם שלילי מחטיבת הפרוטאובקטריה. החיידק התגלה בשנת 1999 במשקעי האוקיינוס של המדף היבשתי בנמיביה ומכאן שמו. 
זהו החיידק הגדול ביותר שהתגלה אי פעם. בדרך כלל ברוחב של 0.1 מ"מ עד 0.3 מ"מ, אך יכול להגיע עד לרוחב של 0.75 מ"מ. החיידק גדול וניתן להבחין בו בעין ללא צורך במכשיר כלשהו.

מקור שמה ביוונית (Thio הוא גופרית) ובלטינית וספרדית (Margarita היא מרגלית). השם מתייחס לשרשראות החיידק שנראה כמו מחרוזת פנינים דקה, בשל גרגרי גופרית מיקרוסקופיים בחיידק. השם Namibiensis מציין שמקורו בחופי נמיביה. זהו המין היחידי המוכר בסוג *Thiomargarita*.

המין התגלה על ידי היידה נ. שולץ (Heide N. Schulz), בקרקעית הים של ואלוויס ביי בנמיביה. בשנת 2005, התגלה חיידק דומה במפרץ מקסיקו, שבניגוד לחיידק הנמיבי, המופיע בשרשראות, מופיע בבודדים או בצמדים. לפני גילוי זה החיידק הגדול ביותר הידוע היה *Epulopiscium fishelsoni*.

הגודל של החיידק הוא בדרך כלל חיסרון עבורו. החיידק משיג את המזון שלו בתהליכי דיפוזיה פשוטים דרך קרום התא שלו. בחיידק גדול מתקבל יחס קטן יותר בין שטח קרום התא לנפח התא כך ששיעור ספיגת התזונה יהיה ברמת הסף ולכן חיידקים גדולים עלולים לגווע ברעב בקלות. ב-*Thiomargarita namibiensis* התא החיידקי מאוד דק וממוקם בעצם בהיקף ובמרכזו נמצאת חלולית ענקית.

קישורים חיצוניים
----------------

* Thiomargarita namibiensis, באתר ITIS (באנגלית)
* Thiomargarita namibiensis, באתר NCBI (באנגלית)
* Thiomargarita namibiensis, באתר האנציקלופדיה של החיים (באנגלית)
* Thiomargarita namibiensis, באתר GBIF (באנגלית)
**ג'פרי דייוויד זאקס** (נולד ב-5 בנובמבר 1954) הוא כלכלן אמריקאי ומנתח מדיניות ציבורית, פרופסור באוניברסיטת קולומביה, שם ניהל בעבר את מכון כדור הארץ (אנ'). הוא ידוע בזכות עבדותו בתחומים של פיתוח בר קיימא, כלכלת פיתוח, והמאבק נגד העוני העולמי.

סאקס הוא מנהל המרכז לפיתוח בר קיימא באוניברסיטת קולומביה ונשיא רשת הפתרונות לפיתוח בר קיימא של האו"ם (אנ'). הוא משמש כמקדם של ה-SDG עבור מזכ"ל האו"ם אנטוניו גוטרש בנושא יעדים לפיתוח בר קיימא (SDGs), קבוצה של 17 יעדים גלובליים שאומצו בפגישת פסגה של האו"ם בספטמבר 2015.

בין 2001 ל-2018, שימש סאקס כיועץ מיוחד למזכ"ל האו"ם, ושימש באותו תפקיד תחת מזכ"ל האו"ם הקודם באן קי-מון ולפני 2016 בתפקיד מייעץ דומה הקשור ליעדי הפיתוח של המילניום (MDG)(אנ') המוקדמים יותר. שמונה יעדים להפחתת עוני קיצוני, רעב ומחלות עד 2015. בהקשר למטרות ה-MDG, הוא מונה לראשונה ליועץ מיוחד למזכ"ל האו"ם בשנת 2002 במהלך כהונתו של קופי אנאן.

סאקס הוא מייסד שותף ואסטרטג ראשי של Millennium Promise Alliance, ארגון ללא מטרות רווח המוקדש להפסקת העוני והרעב הקיצוניים (אנ'). משנת 2002 עד 2006, הוא היה מנהל העבודה של פרויקט המילניום של האומות המאוחדות על מדדי ה-MDG. הוא עורך משותף של דו"ח האושר העולמי עם ג'ון פ. הליוול (אנ') וריצ'רד ליארד. בשנת 2010, הוא הפך לממונה בוועדת הפס הרחב לפיתוח בר קיימא, שמטרתה המוצהרת היא להגביר את החשיבות של אינטרנט בפס רחב במדיניות בינלאומית. סאקס כתב מספר ספרי עיון וקיבל מספר פרסים. הוא ספג ביקורת על דעותיו על כלכלה, על מקורו של COVID-19, כמו גם על הפלישה הרוסית לאוקראינה.

קישורים חיצוניים
----------------

ויקישיתוף מדיה וקבצים בנושא **ג'פרי סאקס** בוויקישיתוף
* אתר רשמי של סאקס
* גדעון עשת, על עוני שמעתם?, ראיון עם סאקס, ידיעות אחרונות, 05.07.2005
* צח יוקד, "אני מתחנן בפניכם: אל תשגו לחשוב שארה"ב תמשיך לתמוך בכם. אתם תישארו לבד", ראיון עם סאקס, מוסף הארץ, 06 במרץ 2024

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267317005171
* BIBSYS: 90396167
* BNE: XX1602496
* BnF: cb12280124q (data)
* CANTIC: a11311058
* CiNii: DA01864672
* GND: 120714531
* ISNI: 0000 0001 1081 8410
* LCCN: n81146500
* LNB: 000055858
* MGP: 201534
* NDL: 00515954
* NKC: nlk20040152942
* NLA: 36531355
* NLK: KAC199623879
* NLP: a0000002078642
* NSK: 000014143
* NTA: 074986511
* SUDOC: 031621376
* S2AuthorId: 2355669
* Trove: 1276162
* VIAF: 109303948
* WorldCat: lccn-n81146500

 |
**ארט פרקינסון** (באנגלית: **Art Parkinson**; נולד ב-19 באוקטובר 2001) הוא שחקן אירי. הוא החל את משחקו כבר מגיל שבע, ושיחק מאז בתור ריקון סטארק בסדרה "משחקי הכס" (2011–2013; 2016), ודיבוב קולו של קובו בסרט "קובו: אגדה של סמוראי" (2016). כמו כן הופיע בתפקיד ראשי בסרט הדרמה "Zoo" מ-2017.

ביוגרפיה
--------

פרקינסון נולד ב-19 באוקטובר 2001 בעיירת החוף מווייל (אנ') שבמחוז מחוז דניגול באירלנד. אמו, מובאניה היא גם שחקנית ומנהלת בית ספר למשחק בו למדו ארט ושני אחיו הגדולים, פירס ופדרייג והם השתתפו בכמה הפקות איריות ובריטיות. הוא דובר בנוסך לאנגלית גם אירית, אותה למד בבית הספר החינוכי ובתיכון Coláiste Chineal Eoghain.

ב-2017 נבחר לשמש כשגריר של רצון טוב של הארגון "Seachtain na Gaeilge le Energia".

קריירה
------

הוא החל לשחק בשנת 2008 בסרט האימה "Freakdog" בתפקיד של קנת' הצעיר.

בשנת 2011 שיחק בסרט "דרקולה: ההתחלה" בתפקיד אינגראס. פרקינסון שיחק בסדרת הפנטזיה "משחקי הכס" (2011–13; 2016) ברשת HBO בתפקיד ריקון סטארק בעונות 1 עד 3 ובעונה שישית (שהוריו אסרו עליו לצפות במרבית הפרקים שאינם קשורים אליו).

בשנת 2013 שיחק בסרט האימה "Dark Touch".

בשנת 2017 שיחק בסרט הפנטזיה "אני הורגת ענקים" בתור דייב. בהמשך השנה שיחק בסרט הדרמה ההיסטורי "Zoo" כטום הול, העוזר להציל את החיות של גן החיות של בלפסט במהלך הקרב על בריטניה במלחמת העולם השנייה.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2008 | *Freakdog* | קנת' הצעיר |  |
| 2013 | *Dark Touch* | פיטר |  |
| 2014 | *The Anomaly* | אלכס |  |
| *Shooting for Socrates* | טומי |  |
| דרקולה: ההתחלה | אינגראס |  |
| באהבה, רוזי | גארי דאן |  |
| 2015 | סן אנדראס | אולי טיילור |  |
| 2016 | קובו: אגדה של סמוראי | קובו |  |
| 2017 | *Zoo* | טום הול |  |
| אני הורגת ענקים | דייב |  |
| 2018 | *The Belly of the Whale* | מרטין לנקס |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2011–13; 2016 | משחקי הכס | ריקון סטארק | תפקיד חוזר (עונות 3-1; 6); 14 פרקים |
| 2019–2021 | המפרץ | רוב ארמסטרונג | תפקיד ראשי (עונות 2-1); 9 פרקים |

קישורים חיצוניים
----------------

* ארט פרקינסון, ברשת החברתית אקס (טוויטר)
* ארט פרקינסון, ברשת החברתית אינסטגרם
* ארט פרקינסון, במסד הנתונים הקולנועיים IMDb (באנגלית)
* ארט פרקינסון, באתר AllMovie (באנגלית)
* ארט פרקינסון, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061610888
* LCCN: no2016168367
* SUDOC: 261937359
* VIAF: 311639287
* WorldCat: lccn-no2016168367

 |
**ברוק או'הרן** (באנגלית: **Brock O'Hurn**; נולד ב-19 באוגוסט 1991),הוא דוגמן, שחקן ומאמן כושר אמריקאי.

ביוגרפיה
--------

או'הרן נולד בסקרמנטו, קליפורניה, הבן השני לפייג' (הילנברנד) ואדם הרן, שנפרדו כשהיה בן תשע. יש לו שתי אחיות, אספין וקרלי, ושני אחים דגן ודרייק. הוא ממוצא אנגלי, אירי, צרפתי וגרמני. 

או'הרן גילה עניין בפיתוח הגוף בשנת הלימודים השנייה שלו בתיכון לאחר שלא היה מרוצה מגופו, ומשקלו היה באותה עת 135 קילו.

עבד כדוגמן עבור חברת האופנה אברקרומבי אנד פיץ'.

קריירה
------

או'הרן זכה לתהילה בינלאומית באמצעות חשבון האינסטגרם שלו. הוא סיפר שהיה מבולבל מהתהילה הפתאומית.

בשנת 2016, או'הרן שיחק לראשונה בסרטו של טיילר פרי "ליל כל הקדושים של מדיאה" (אנ') ולאחר מכן שב לסרט ההמשך "ליל כל הקדושים של מדיאה 2" (אנ') משנת 2017. 

בשנים 2016–2017 הוא גם כיכב בשתי עונותיה של סדרת הטלוויזיה "*Too Close to Home*", פרי יצירתו של טיילר פרי עבור ערוץ הטלוויזיה TLC (אנ'), בתור ברודי אלן.

בשנת 2019 ושוב בשנת 2022 הגיח או'הרן לתפקידי אורח בסדרת הדרמה זוכת הפרסים "אופוריה" מבית HBO, אשר נוצרה על ידי התסריטאי והמפיק היהודי-אמריקאי סם לוינסון, המבוססת על הסדרה ישראלית באותו השם שנוצרה על ידי רון לשם, דפנה לוין וטמירה ירדני.

בשנת 2022 שיחק בתור טורסטן בעונה השנייה של הסדרה "משפחת ג'מסטון" (אנ') שיצר דני מקברייד עבור רשת הטלוויזיה HBO. בהמשך השנה גילם את המתאגרף האגדי האלק הוגאן בעונתה השלישית של קומדיית המצבים "רוק הצעיר" שיצר דוויין ג'ונסון עבור "NBC", ומבוסס באופן רופף על חייו המקצועיים. 

בשנת 2023 שיחק בסדרת המערכונים של הולו "ההיסטוריה המטורפת של העולם – חלק 2 (אנ') שיצרו מל ברוקס, ונדה סייקס וניק קרול, המשמשת כהמשך לסרט משנת 1981 שכתב וביים ברוקס, עם מערכונים פרודיים על אירועים מתקופות שונות של ההיסטוריה האנושית.

בשנת 2024 שיחק בקומדיה הרומנטית של נטפליקס "משחק על אמת" (אנ') בתור בריידי סטראטון.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2016 | ליל כל הקדושים של מדיאה (אנ') | רונלאדו "הוראס" |  |
| 2017 | ליל כל הקדושים של מדיאה 2 (אנ') | רונלאדו "הוראס" |  |
| 2021 | *The Resort* | כריס | גם מפיק-שותף |
| 2022 | *Desperate Riders* | טאצ' |  |
| 2024 | משחק על אמת (אנ') | בריידי סטראטון |  |
| *The Friendly* | "הנשר" |  |
| TBA | *The Iron Door* | כריס |  |
| *The Trainer* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2016–2017 | *Too Close to Home* | ברודי אלן | תפקיד ראשי (2 עונות); 16 פרקים |
| 2019, 2022 | אופוריה | לוחם | 2 פרקים |
| 2020 | *The Real Bros of Simi Valley* | קיטו | 3 פרקים |
| 2022 | משפחת ג'מסטון (אנ') | טורסטן | 6 פרקים |
| 2022–2023 | רוק הצעיר | האלק הוגאן | 3 פרקים |
| 2023 | ההיסטוריה המטורפת של העולם – חלק 2 (אנ') | ישו | 2 פרקים |

קישורים חיצוניים
----------------

* 

* אתר האינטרנט הרשמי של ברוק או'הרן
* ברוק או'הרן, ברשת החברתית אקס (טוויטר)

* ברוק או'הרן, ברשת החברתית אינסטגרם

* ברוק או'הרן, במסד הנתונים הקולנועיים IMDb (באנגלית)

הערות שוליים
------------

1. ↑  Schoeller, Martin (29 בינואר 2016). "Instagram Stud Brock O'Hurn Explains How His Man Bun Made Him Famous". *GQ*. נבדק ב-12 בספטמבר 2017. `{{cite web}}`:  (עזרה)
2. ↑  Petski, Denise (21 ביוני 2016). "*Too Close To Home*: Tyler Perry TLC Drama Series Sets Cast; Heather Locklear To Guest Star". *Deadline.com*. נבדק ב-19 באוגוסט 2016. `{{cite web}}`:  (עזרה)
**זנדפורט** (בהולנדית: **Zandvoort**) היא עיר במחוז צפון הולנד שבהולנד. העיר מפורסמת בזכות אתרי החוף הגדולים שלה ובזכות מסלול המרוצים זנדפורט שבשטחה, המארח את גרנד פרי הולנד של תחרות הפורמולה 1.

היסטוריה
--------

בשנת 1100 העיר כבר הייתה קיימת, ושמה הוא הטיה של "Sandevoerde" (שילוב של "חול" ו"מעברה"). עד 1722 היה האזור בשליטתם של הלורדים מברודרודה. הכפר היה תלוי בדיג במשך מאות שנים, ובמאה ה-19 החל להפוך לאתר נופש על חוף הים, כאשר בשנת 1828 נחנך אתר הנופש הראשון. באמצע אותה מאה, החל גידול של תפוח אדמה בדיונות סביב העיר.

ב-1881 נפתחה תחנת רכבת סמוכה לחוף, וב-1889 חוברה העיר בחשמלית להארלם, דבר שהגביר מאוד את תיירות החופים. במהלך מלחמת העולם השנייה זנדוורט ניזוקה קשות. ב-23 במאי 1942 לא הותרה עוד גישה לחוף וכעבור מספר חודשים העיר התפנתה כמעט לחלוטין, ואתרי נופש ושדרות נהרסו כדי לפנות מקום לביצורי החוף של החומה האטלנטית.

לאחר המלחמה הואצה צמיחתה של העיירה, בהתאם לצמיחת התיירות. בשנת 1948 נבנה מסלול זנדפורט, שאירח את גרנד פרי הולנד במשך כמה עשורים, עד 1985. בעונת 2021 בפורמולה 1 המסלול חזר לסבב המרוצים של תחרות הפורמולה 1. כמעט מחצית מכלל התעסוקה בעיר קשורה לתיירות.

קישורים חיצוניים
----------------

ויקישיתוף מדיה וקבצים בנושא **זנטפורט** בוויקישיתוף
* 

* אתר האינטרנט הרשמי של זנטפורט (בהולנדית)
* זנטפורט, ברשת החברתית פייסבוק

* זנטפורט, ברשת החברתית אקס (טוויטר)

* זנטפורט, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550222405171
* MusicBrainz: a2bb32d6-c120-47bc-a9f8-5319f34a313d
* NKC: ge672023

 |
**כריס קנינגהם** (באנגלית: **Chris Cunningham**; נולד ב-15 באוקטובר 1970) הוא אמן וידאו ובמאי וידאו קליפים בריטי שביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק.

הוא גם יצר מיצגים אמנותיים וביים סרטים קצרים. פנו אליו לביים גרסה קולנועית של רומן הסייברפאנק מאת ויליאם גיבסון, "נוירומנסר"; הפרויקט נמצא בגיהנום פיתוחי כבר יותר משני עשורים. בשנות ה-2000, קנינגהם החל לבצע הפקה מוזיקלית וגם עיצב עטיפות אלבומים עבור מגוון מוזיקאים.

קריירה
------

במהלך הקריירה שלו, קנינגהם עבד במגוון רחב של תחומים. הוא ביים וידאו קליפים, סרטים קצרים וגם הפיק מוזיקלית מספר שירים ואלבומים.

הוא ביים קליפים למוזיקאים שונים כמו Autechre, סקוורפושר ואפקס טווין בקליפים כמו "Windowlicker" ו-"Come to Daddy", וכן "All is Full of Love" של ביורק. בשנת 1998 ביים את הקליפ ל-"Frozen" של הזמרת-יוצרת האמריקאית מדונה שהוכתר לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים. על העבודה הוא הצהיר "כל פעם שאתה מצלם קליפ, זה סיוט. עם זאת, צילום הקליפ של 'Frozen' היה סיוט למחצה. אני מתכוון ומחדד שזה היה מבריק במובן מסוים שכן, היא [מדונה] אמנית כל כך טובה, אך קנה המידה והתקציב הופכים את הכול לכל כך מגביל. האירוניה היא שכל קליפ עתיר תקציב קשה לצילום יותר מאשר אלו לא עתירי התקציב. כלומר, ככל שיש לך יותר כסף, אתה יכול לעשות פחות, כי כל שלב צריך להיות מסודר מחדש, וזה עוד מבלי להזכיר את הדיונים והפגישות האינסופיות שאירעו במהלך הצילומים". בימוי הקליפ היה לאבן דרך בקריירה שלו כיוון שאחריו, נשבע קנינגהם שלעולם לא יעבוד יותר עם אמנים גדולים.

חיים אישיים
-----------

קנינגהם היה נשוי לבסיסטית של וורפיינט, ג'ני לי לינדברג. עם זאת, החליט הזוג להיפרד.

קישורים חיצוניים
----------------

* 

* אתר האינטרנט הרשמי של כריס קנינגהם

* כריס קנינגהם, במסד הנתונים הקולנועיים IMDb (באנגלית)

* כריס קנינגהם, באתר AllMovie (באנגלית)

* כריס קנינגהם, במסד הנתונים הקולנועיים KinoPoisk (ברוסית)

* כריס קנינגהם, באתר AllMusic (באנגלית)

* כריס קנינגהם, באתר MusicBrainz (באנגלית)

* כריס קנינגהם, באתר Discogs (באנגלית)

* כריס קנינגהם, באתר Songkick (באנגלית)

הערות שוליים
------------

1. ↑  "I Will Eat Your Soul – The Making of Aphex Twin's Come to Daddy"
2. 1 2 3  Chris Cunningham | Director, Special Effects, Editor, IMDb (באנגלית אמריקאית)
3. ↑  *Madonna: Frozen*, 2009-10-26, נבדק ב-2023-10-27
4. ↑  Madonna's 60 best singles, ranked, EW.com (באנגלית)
5. ↑  Jessica Letkemann, Madonna’s 10 Best Videos: Poll Results, Billboard, ‏2012-08-16 (באנגלית אמריקאית)
6. ↑  cunningham : madonna : frozen, web.archive.org, ‏2003-10-08
7. ↑  Madonna··Frozen - D File, web.archive.org, ‏2014-01-10
8. ↑  Dazed, War Games, Dazed, ‏2013-11-21 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459945605171
* BIBSYS: 4017891
* BNE: XX1705154
* BnF: cb140902395 (data)
* GND: 128462868
* ISNI: 0000 0000 7826 9625
* LCCN: nr2004022591
* MusicBrainz: 7e933375-f6bf-4451-ac9f-35962695630b
* NKC: xx0157110
* NTA: 258355603
* RKD: 215092
* SUDOC: 098225804
* ULAN: 500116356
* VIAF: 96544206
* WorldCat: lccn-nr2004022591

 |
**חיים רגב** (נולד ב-25 ביולי 1967) הוא דיפלומט ישראלי, המכהן כשגריר ישראל לאיחוד האירופי ולנאט"ו בבריסל. כיהן בעבר כסמנכ"ל מזרח תיכון ותהליך השלום במשרד החוץ, וכראש המטה של שר החוץ גבי אשכנזי.

ביוגרפיה
--------

רגב נולד בקריית מלאכי בשנת 1967 ולמד בבית הספר "בויאר" בירושלים. שירת בצה"ל כמ"פ חי"ר והשתחרר בדרגת סרן. בעל תואר ראשון במדע המדינה ולימודי המזרח התיכון, ותואר שני (MBA) במנהל עסקים מאוניברסיטת תל אביב.

חיים רגב הצטרף למשרד החוץ ב-1994 ועם סיום קורס הצוערים של משרד החוץ, בקיץ 1996, הוצב בנציגות ישראל במסקט, שבעומאן, הנציגות הרשמית הראשונה של ישראל שנפתחה במפרץ הפרסי. בשנת 1998 עבר לשרת בארצות הברית בעקבות מינויו כסגן הקונסול הכללי של ישראל למיאמי ופוארטו ריקו. בין השנים 2008–2004 שימש כיועץ לענייני קונגרס בשגרירות ישראל בוושינגטון. ב-2008 הושאל למנהלת חומה שבמשרד הביטחון לתפקיד ראש ענף, בדרגת סא"ל, האחראי על הקשרים עם ארצות הברית.

בשנת 2013 מונה למנהל מחלקת התיאום במשרד החוץ. באוגוסט 2016 קודם לתפקיד סגן המנהל הכללי, ראש אגף המזרח התיכון ותהליך השלום במשרד החוץ.

במאי 2020 מונה במקביל לתפקיד ראש המטה של שר החוץ גבי אשכנזי.

באוגוסט 2021 החל תפקידו כשגריר ישראל לאיחוד האירופי ולנאט"ו בבריסל.

חיים אישיים
-----------

חיים רגב נשוי ואב לשני בנים ולבת.

קישורים חיצוניים
----------------

* חיים רגב, באתר משרד החוץ
* חיים רגב, ברשת החברתית אקס (טוויטר)
* חיים רגב, ברשת החברתית אקס (טוויטר)